laion/Wikipedia-Exotic huggingface dataset:
এতিলদা জোনাজ

এতিলদা জোনাজ (জন্ম মে ৬, ১৯৮১) হচ্ছেন একজন আলবেনীয় রাজনীতিবিদ, আইনজীবী, এবং অধ্যাপক। তিনি বর্তমানে আলবেনিয়ার বিচার মন্ত্রী হিসেবে দায়িত্ব পালন করছেন। এতিলদা জোনাজ ৬ই মে ১৯৮১ সালে পুকে, আলবেনিয়ায় জন্মগ্রহণ করেন। ২০০৩-এ, জোনাজ তিরানা বিশ্ববিদ্যালয়ের আইন অনুষদ থেকে স্নাতক হন। পরের বছর তিনি একজন অ্যাটর্নি হিসেবে ভর্তি হন। ২০১১-এ, জোনাজ তিরানা বিশ্ববিদ্যালয়ের অপরাধমূলক বিজ্ঞান বিভাগে মাস্টার্স ডিগ্রী লাভ করেন। সরকারি অফিস গ্রহণের আগে তিরানা বিশ্ববিদ্যালয়ে তিনি শিক্ষকতা করেন। ১০ই এপ্রিল ২০১৪-এ, আলবেনিয়ার সংসদ পিপলস অ্যাডভোকেটের কার্যালয়ের তিন কমিশনারের একজন হিসেবে তিন বছরের মেয়াদে জোনাজকে নিয়োগ দেয়। এপ্রিল ২০১৭ সাল পর্যন্ত তিনি আর্বেন শেকেম্বী ও এরমির কাপেদানির পাশাপাশি এই দায়িত্ব পালন করেন। ২২ই মে, ২০১৭-এ, জোনাজকে বিচার মন্ত্রণালয়ের উপমন্ত্রী পদে নিযুক্ত করা হয়। আগস্ট ২০১৭-এ, প্রধানমন্ত্রী ইদি রামা ঘোষণা করেন যে তিনি বিচার মন্ত্রণালয়ের মন্ত্রী হিসাবে জোনাজকে নিয়োগ করছেন। জানোজ আলবেনিয়া সমাজতান্ত্রিক পার্টি-এর একজন সদস্য। তিনি ইরিভেলিন জোনাজকে বিবাহ করেছেন। তাদের একটি পুত্র সন্তান রয়েছে। "Etilda Gjonaj" (Albanian ভাষায়)। Albanian Government। ৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Kush është Etilda Gjonaj, ministrja e re e Drejtësisë" [Who is Etilda Gjonaj, the New Justice Minister] (Albanian ভাষায়)। Dita। ২৭ আগস্ট ২০১৭। ১৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Historiku" [History] (Albanian ভাষায়)। Avokati i Popullit। ২২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) Mejdini, Fatjona (২৭ আগস্ট ২০১৭)। "Albania PM Reveals New Cabinet"। Balkan Insight। সংগ্রহের তারিখ ২১ মার্চ ২০১৮।  "Etilda Gjonaj" (Albanian ভাষায়)। Socialist Party of Albania। ২২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
নাইনা ইয়েলৎসিনা

নাইনা ইয়োসিফোভনা ইয়েলৎসিনা (রুশ: Наина Иосифовна Ельцина, জন্ম ১৪ মার্চ ১৯৩২) হলেন রাশিয়ার প্রথম ফার্স্ট লেডি। নাইনা জন্মেছিলেন ১৯৩২ সালে, সোভিয়েত ইউনিয়নের ওরেনবার্গ অঞ্চলে। ১৯৫৫ সালে সোভিয়েত ইউনিয়নের উরাল পলিটেকনিক ইন্সটিটিউটের নির্মাণবিদ্যা ফ্যাকাল্টি থেকে স্নাতক হবার পর তিনি সোভিয়েত ইউনিয়নের সভার্দলোভস্ক ইন্সটিটিউটের বিভিন্ন প্রকল্পে কাজ করেন। তিনি ১৯৫৫ সালে বরিস ইয়েলৎসিনের সাথে বিবাহ বন্ধনে আবদ্ধ হন, যার সাথে তার পরিচয় ঘটেছিল উরাল পলিটেকনিক ইন্সটিটিউটে। ১৯৫৭ ও ১৯৬০ সালে তাদের ইয়েলিনা ও তাতিয়ানা নামের দুই কন্যাসন্তানের জন্ম হয়। নাইনা ইয়েলৎসিনা জনসম্মুখে খুব কম দেখা যেত। তিনি তার স্বামী বরিস ইয়েলৎসিনের সাথে ১৯৯৭ সালে সুইডেন ও ফিনল্যান্ড এবং ১৯৯৯ সালে চীন সফর করেছিলেন। নাইনা ইয়েলৎসিনা তার স্বামী বরিস ইয়েলৎসিনের রাজনৈতিক কাজে হস্তক্ষেপ না করলেও ১৯৯৬ সালে তার স্বামীর নির্বাচনী প্রচারণায় অংশ নিয়েছিলেন। তিনি ভোটারদের কাছে যেয়ে বরিস ইয়েলৎসিনের পক্ষে ভোট চেয়েছিলেন এবং সংবাদমাধ্যমে সাক্ষাৎকার প্রদান করেছিলেন। ২০০৭ সালের এপ্রিল মাসে বরিস ইয়েলৎসিন মারা গেলে তাকে বরিস ইয়েলৎসিনের শেষকৃত্য অনুষ্ঠানে শোকার্ত অবস্থায় দেখা গিয়েছিল। ২০১৭ সালে নাইনা ইয়েলৎসিনা তার স্মৃতিকথামূলক গ্রন্থ ইয়েলৎসিন কেন্দ্র ও মস্কোতে উপস্থাপন করেন। "The Swedish Royal Court, The Monarchy - State visits 1990-1999"। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  Visitors to Finland Russian President Leaves Beijing for Home 1932 - родилась Наина Иосифовна Ельцина Retrieved 24 April 2007 "In pictures: Yeltsin's funeral"। BBC। সংগ্রহের তারিখ ১৬ মে ২০১৯।  Биография Наины Ельциной // РИА Новости Наина Ельцина читает фрагменты своих мемуаров // Анонс Ельцин-Центра, январь 2017. Наина Ельцина представляет мемуары «Личная жизнь» // Анонс Ельцин-Центра, июль 2017.
ইনা জুপা

ইনা জুপা (জন্ম ২০ই জুন ১৯৮৭) হচ্ছেন একজন আলবেনীয় রাষ্ট্রবিজ্ঞানী। যিনি আলবেনীয় সমাজের গণতন্ত্র এবং মূল্যের উপর গবেষণা করেছেন। তিনি তিরানা বিশ্ববিদ্যালয়ের সমন্বয়ে রোম সাপিয়েনজা বিশ্ববিদ্যালয়-এ রাজনৈতিক যোগাযোগে মাস্টার্স করেছেন। তিনি রাজনীতিতে মাস্টার্স এবং তিরানা বিশ্ববিদ্যালয়ে রাজনীতি ও শাসন তত্বে স্নাতক করেছেন।  বর্তমানে, তিনি তিরানা বিশ্ববিদ্যালয়ে রাজনৈতিক বিজ্ঞান বিভাগ এবং আন্তর্জাতিক সম্পর্ক বিভাগের লেকচারার। তিনি কিছু সরকারি ও বেসরকারি বিশ্ববিদ্যালয়েও শিক্ষকতা করেন। সেখানে তিনি ছাত্রদের ডীন এবং ক্যায়িরার অফিসের ব্যবস্থাপক হিসেবেও কাজ করেন। কাজের নানা অভিজ্ঞতা নিয়ে তিনি বিভিন্ন জাতীয় এবং আন্তর্জাতিক প্রকল্প, পাশাপাশি রাষ্ট্র বিভাগের সঙ্গে কাজ করেন। তার গবেষণার বিষয়বস্তু হচ্ছে ইউরোপীয় ইন্টিগ্রেশন, আলবেনীয় সমাজের মান, গণতন্ত্রীকরণ প্রক্রিয়া, আন্তর্জাতিক সম্পর্ক তত্ত্ব, পন্থা এবং বিরোধের মডেলগুলি, সংক্রমণের চ্যালেঞ্জ সম্পর্কিত বিষয়গুলি। তিনি মাঠ পর্যায়ে গবেষণা পরিচালনা করেছেন বাস্তবতা পরিমাপের জন্য এবং সামাজিক বিজ্ঞান পদ্ধতি অনুযায়ী বিকাশ সাধন করেছেন। তিনি জাতীয় ও আন্তর্জাতিক সম্মেলনে অংশগ্রহণ করেছেন এবং দেশে ও বিদেশে খ্যাতনামা বৈজ্ঞানিক জার্নালগুলিতে বৈজ্ঞানিক নিবন্ধ প্রকাশ করেছেন। জুপা রাজনৈতিক জীবনে সক্রিয়, বর্তমানে আলবেনিয়ার ডেমোক্র্যাটিক পার্টির মূখপাত্র হিসেবে রয়েছেন, একই সাথে জাতীয় সমন্বয়কারী এবং আলবেনিয়ার ডেমোক্র্যাটিক পার্টির জাতীয় কাউন্সিলের সদস্য। gersi। "Publikimet"। www.uet.edu.al। ৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৮।  "International Journal of Education and Research : January - 2014"। www.ijern.com। সংগ্রহের তারিখ ৩০ মার্চ ২০১৮।  "Home - Sapienza Università di Roma"। www.uniroma1.it। সংগ্রহের তারিখ ৩০ মার্চ ২০১৮।  "Miresevini ne UT - Universiteti i Tiranes"। www.unitir.edu.al। সংগ্রহের তারিখ ৩০ মার্চ ২০১৮।  "Botimeshqip.com - Botimeshqip.com - Libri shqip në shtëpine tuaj!"। www.botimeshqip.com। ৩১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৮।  Freedom(s) - Learning activities for secondary schools on the case law of the European Court of Human Rights (ইংরেজি ভাষায়)। Council of Europe। ২০১৫-০৬-০১। আইএসবিএন 9789287181053।  "Partia Demokratike - Kryesia"। www.pd.al। সংগ্রহের তারিখ ৩০ মার্চ ২০১৮।  "ina-zhupa"। pd.al (আলবেনীয় ভাষায়)। ২০১৮-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৮-০৩-৩০।  "ina zhupa – Opinion – Faqja Zyrtare"। opinion.al (লুক্সেমবার্গীয় ভাষায়)। সংগ্রহের তারিখ ২০১৮-০৩-৩০।  Telegraf, Gazeta (২০১৮-০৩-১১)। "Ina Zhupa: Para të harxhuara nga taksat tona dhe asgjë e fituar për fëmijët e Tiranës"। Gazeta Telegraf (আলবেনীয় ভাষায়)। সংগ্রহের তারিখ ২০১৮-০৩-৩০।  টেমপ্লেট:CC-notice
শারিফাহ জারেনা

শারিফাহ জারেনা হলেন ব্রুনাইয়ের একজন নারী বৈমানিক, যিনি ব্রুনাইয়ের প্রথম নারী বৈমানিক হিসেবে বাণিজ্যিক বিমানের মূল বৈমানিক হিসেবে দায়িত্ব পালন করেছেন। শারিফাহ জারেনা ২০০৩ সালে যুক্তরাজ্যের ক্যাবায়ের ফ্লাইং স্কুল থেকে পাইলট ক্যাডেট হিসেবে শিক্ষাগ্রহণ সম্পন্ন করেন। ২০০৪ সালে তিনি যুক্তরাজ্যের লোগোনাইর এয়ারলাইন্সের সাথে দুই বছরের জন্য যুক্ত হন। এরপর তিনি ব্রুনাইয়ে ফিরে আসেন এবং দেশটির রয়্যাল ব্রুনেই এয়ারলাইন্সের বোয়িং ৭৬৭ উড়োজাহাজে ফার্স্ট অফিসার হিসেবে দায়িত্ব গ্রহণ করেন। ২০০৭ সালে তিনি সিনিয়র ফার্স্ট অফিসার ও ২০১২ সালে প্রধান বৈমানিক হিসেবে পদোন্নতি পান। তিনি ব্রুনেই এবং গোটা দক্ষিণ-পূর্ব এশিয়ার প্রথম নারী বৈমানিক হিসেবে কোনো বাণিজ্যিক বিমানের প্রধান বৈমানিক হিসেবে দায়িত্ব পালন করেন। তিনি সে সময়ে বলেছিলেন, "বৈমানিক পেশাটিকে মানুষজন সাধারণত পুরুষদের পেশা হিসেবে মনে করে থাকে। একজন নারী হিসেবে, একজন ব্রুনেইয়ীয় নারী হিসেবে এটা একটি বড় অর্জন। এটা নতুন প্রজন্মের নারীদের বলবে যে, তারা যা স্বপ্ন দেখবে, তারা তা অর্জন করতে পারবে।" ২০১৬ সালে তিনি একদল নারী বৈমানিক নিয়ে বিমান পরিচালনা করে ব্রুনেই থেকে ব্রুনেই থেকে সৌদি আরবে বিমান পরিবহন করে ইতিহাস সৃষ্টি করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে বিমান সৌদি আরবে নিয়ে গিয়েছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন। তিনি বৈমানিক ডিকে নাদিয়াহ পিজি খাশিয়েম ও সারিয়ানা নর্দিনকে সাথে নিয়ে বিমানযাত্রাটির নেতৃত্ব দিয়েছিলেন। "Captain Sharifah Czarena"। Inspire। ১০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  "A day in the life: Captain Sharifah Czarena"। Travel Weekly। ১২ অক্টোবর ২০১৬। সংগ্রহের তারিখ ৯ নভেম্বর ২০১৭।  "First all-women flight crew from Brunei lands in country where women can't drive"। New York Times। ১৫ মার্চ ২০১৬। ১০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  O'Shea, Ronan J. (২৩ অক্টোবর ২০১৭)। "Southwest Airlines celebrates first all-female flight crew"। The Independent। ১০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  Sandhu, Serina (১৫ মার্চ ২০১৬)। "Royal Brunei Airlines' first all-female pilot crew lands plane in Saudi Arabia - where women are not allowed to drive"। The Independent। সংগ্রহের তারিখ ৯ নভেম্বর ২০১৭।  "Saudi Arabia: All female Brunei crew in historic flight"। BBC News। ১৫ মার্চ ২০১৬। সংগ্রহের তারিখ ৯ নভেম্বর ২০১৭।
রোশনি নাদার

রোশনি নাদার মালহোত্রা এইচসিএল এন্টারপ্রাইজের নির্বাহী পরিচালক ও সিইও। তিনি এইচসিএলের প্রতিষ্ঠাতা, শিব নাদারের একমাত্র সন্তান। ২০১৭ সালে, তিনি ফোর্বস ওয়ার্ল্ডের ১০০ সবচেয়ে শক্তিশালী নারীর তালিকাতে ৫১ তম স্থান পেয়েছিলেন। রোশনি নাদার দিল্লিতে বড় হয়েছেন, তিনি বসন্ত ভ্যালি স্কুলে পড়াশোনা করেন এবং রেডিও / টিভি / ফিল্মে গুরুত্ব প্রদান সহ যোগাযোগের উপর নরথওয়েস্টার্ন বিশ্ববিদ্যালয় থেকে স্নাতক হন। তিনি কেলগ স্কুল অফ ম্যানেজমেন্টের সামাজিক উদ্যোগের ব্যবস্থাপনা ও কৌশল এর উপর গুরুত্ব প্রদান সহ ব্যাবসায় প্রশাসনে স্নাতকোত্তর হয়ে স্নাতক হন। এইচসিএলে যোগ দেওয়ার আগে তিনি প্রযোজক হিসেবে বিভিন্ন সংস্থায় কাজ করেছিলেন। এইচসিএলে যোগ দেয়ার এক বছরের মধ্যে তিনি এইচসিএল কর্পোরেশনের নির্বাহী পরিচালক ও প্রধান নির্বাহী কর্মকর্তা পদে উন্নীত হন। এইচসিএল কর্পোরেশনের সিইও হওয়ার আগে, রোশনি নাদার চেন্নাইয়ের শিবি নাসর ফাউন্ডেশনের ট্রাস্টি হিসাবে দায়িত্ব পালন করে আসছিলেন, যা চেন্নাইয়ে অ-লাভজনক শ্রী সিভাসুব্রামানিয়া নাদর কলেজের উপর ভিত্তি করে পরিচালিত । তিনি এইচসিএল গ্রুপের ব্র্যান্ড নির্মানেও জড়িত ছিলেন। রোশনি নাদার একজন প্রশিক্ষন প্রাপ্ত ধ্রুপদী সঙ্গীত শিল্পী। তিনি ২০১০ সালে শিখর মালহোত্রাকে বিয়ে করেন যিনি এইচসিএল হেলথ কেয়ারের ভাইস চেয়ারম্যান এবং তাদের দুই ছেলে আছে, আর্মান (জন্ম ২০১৩) এবং জাহান (জন্ম ২০১৭)। এনডিটিভির ২০১৪ সালের তরুণ লোকহিতৈষি ব্যক্তি। ভোগ ইন্ডিয়ার ২০১৭ সালের সেরা লোকহিতৈষি ব্যক্তি শিব নাদার কিরণ নাদার "Roshni Nadar is CEO of HCL Corporation"। Sify। ২০০৯-০৭-০২। ২০০৯-০৭-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৭-০২।  "HCL gen-next Roshni Nadar appointed vice-chairman of HCL Tech"।  "World's Most Powerful Women"। Forbes (ইংরেজি ভাষায়)। সংগ্রহের তারিখ ২০১৭-১১-০২।  "Roshni Nadar made CEO of HCL Corp"। The Hindu। ২০০৯-০৭-০২। সংগ্রহের তারিখ ২০০৯-০৭-০২।  Singh, S. Ronendra। "The rise of an heiress: Roshni Nadar"। @businessline (ইংরেজি ভাষায়)। সংগ্রহের তারিখ ২০১৯-০১-০৩।  "5 young guns who will take over top indian companies"। Rediff।  "HCL heiress roshni nadar philanthropy priority"। ১৩ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "Roshni Nadar Takes Over As CEO Of HCL Corp"। EFYtimes.com। ২০০৯-০৭-০২। ২০০৯-০৮-২০ তারিখে মূল থেকে আর্কাইভ করা। সংগ্রহের তারিখ ২০০৯-০৭-০২।  Sil, Sreerupa। "Successfully Juggling Roles, Roshni Nadar Malhotra Is A True Woman"। BW Businessworld (ইংরেজি ভাষায়)। সংগ্রহের তারিখ ২০১৭-১১-০২।  award/ "Roshni Nadar honored with NDTV Young philanthropist of the Year Award"। IANS। news.biharprabha.com। সংগ্রহের তারিখ ২৯ এপ্রিল ২০১৪। [স্থায়ীভাবে অকার্যকর সংযোগ]
সারিয়ানা নর্দিন

সারিয়ানা বিনতি নর্দিন হলেন ব্রুনাইয়ের একজন নারী বৈমানিক, যিনি ব্রুনাইয়ের জাতীয় পতাকাবাহী রয়্যাল ব্রুনেই এয়ারলাইন্সের প্রথম নারী বৈমানিক হিসেবে দায়িত্ব পালন করেছেন। সারিয়ানা নর্দিন ১৯৭৬ সালে জন্মগ্রহ্ণ করেন। ১৯৯৯ সালে তিনি অস্ট্রেলিয়ায় বৈমানিক প্রশিক্ষণ লাভ করা শুরু করেন। ২০০৪ সালে তিনি বাণিজ্যিক ও অবাণিজ্যিক দুই ধরনের বিমান চালানোর লাইসেন্স লাভ করেন। ২০০৪ থেকে ২০০৬ পর্যন্ত তিনি লিভারপুল ও আইল অব ম্যানে বিমান পরিবহনের সাথে যুক্ত ছিলেন। ২০০৮ সালে ব্রুনেই নারী ফোরাম তাকে পুরস্কার প্রদান করে। ২০১৬ সালে তিনি ও ডিকে নাদিয়াহ পিজি খাশিয়েম বৈমানিক শারিফাহ জারেনার নেতৃত্বে ব্রুনেই থেকে সৌদি আরবে বিমান পরিবহন করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে সৌদি আরবে বিমানযাত্রা করেছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন। Rahman, Kartika (২১ এপ্রিল ২০০৭)। "High flying pioneers – Borneo Bulletin Online"। borneobulletin.com.bn। ৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।  Jatswan S. Sidhu (২০ ডিসেম্বর ২০১৬)। Historical Dictionary of Brunei Darussalam। Rowman & Littlefield Publishers। পৃষ্ঠা 285–। আইএসবিএন 978-1-4422-6459-5।  Sandhu, Serina (১৫ মার্চ ২০১৬)। "Royal Brunei Airlines' first all-female pilot crew lands plane in Saudi Arabia - where women are not allowed to drive"। The Independent। সংগ্রহের তারিখ ৯ নভেম্বর ২০১৭।  "Saudi Arabia: All female Brunei crew in historic flight"। BBC News। ১৫ মার্চ ২০১৬। সংগ্রহের তারিখ ৯ নভেম্বর ২০১৭।
গাজীপুর ইউনিয়ন

গাজীপুর ইউনিয়ন নামে বাংলাদেশে মোট ৪টি ইউনিয়ন রয়েছে। যথা: গাজীপুর ইউনিয়ন, খালিয়াজুড়ি; (নেত্রকোণা জেলা) গাজীপুর ইউনিয়ন, চুনারুঘাট; (হবিগঞ্জ জেলা) গাজীপুর ইউনিয়ন, শ্রীপুর; (গাজীপুর জেলা) গাজীপুর ইউনিয়ন, হাইমচর; (চাঁদপুর জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রাশাদ খালিফা

রাশাদ খালিফা (আরবি: رشاد خليفة) (১৯শে নভেম্বর, ১৯৩৫ - ৩১শে জানুয়ারি, ১৯৯০) মিশরীয়-মার্কিন জৈব-রসায়নবিদ। তিনি আধুনিক সংস্কারবাদী ইসলামী সংগঠন ইউনাইটেড সাবমিটার্স ইন্টারন্যাশনাল-এর প্রতিষ্ঠাতা। তিনি ১৯৯০ সালে ছুরিকাঘাতে নিহত হন। ১৯৬৯ সালে রাশাদ খালিফা কুরআনের বর্ণ ও শব্দগুলোর কম্পাঙ্ক বিশ্লেষণ করতে শুরু করেন। ১৯৭৪ সালে দাবী করেন, কুরআনে ১৯ সংখ্যাকে কেন্দ্র করে একটি জটিল গাণিতিক জাল বিস্তৃত রয়েছে। কুরআনের ৭৪ নম্বর সূরার একটি আয়াতে ১৯ সংখ্যা বিষয়ে বলাও আছে। খালিফার এই গবেষণা পশ্চিমা বিশ্বে তেমন কোন গুরুত্ব পায়নি। পশ্চিমে এ বিষয়ে প্রথম মন্তব্য আসে ১৯৮০ সালে সায়েন্টিফিক অ্যামেরিকান-এর একটি সংখ্যায়। এই সংখ্যার "ম্যাথেমেটিক্যাল গেম্‌স" কলামে মার্কিন বিনোদনমূলক গণিতবিদ মার্টিন গার্ডনার খালিফা সম্পর্কে বলেন, "It's an ingenious study of the Quran"। পরবর্তীতে গার্ডনার এই গবেষণার উপর একটি বিস্তৃত রিভিউ লিখেছিলেন। রাশাদ খালিফার অনলাইন ভিডিও ও বক্তৃতা ওয়েব্যাক মেশিনে আর্কাইভকৃত ১১ অক্টোবর ২০০৮ তারিখে সাবমিশন ওয়েবসাইট খালিফাকৃত কুরআনের ইংরেজি অনুবাদের ৩৮টি পরিশিষ্ট অ্যাবাউট সাবমিশন ওয়েবসাইট কুরআন অ্যালোন ওয়েবসাইট রাশাদ খালিফার গবেষণা সম্পর্কে মার্টিন গার্ডনার
রোজাইনা অ্যাডাম

রোজাইনা অ্যাডাম (জন্ম ১২ ডিসেম্বর ১৯৭৬) হচ্ছেন মালদ্বীপের একজন সংসদ সদস্য, যিনি সংসদে অ্যাডু মেদু নির্বাচনী এলাকাকে প্রতিনিধিত্ব করেছিলেন। ২রা জুন ২০১৪-এ রোজাইনা মালদ্বীপের ডেমোক্র্যাটিক পার্টি-এর (এমডিপি) সংসদীয় দলের উপ-নেতা হিসাবে নিযুক্ত হন। ১৭ তম পিপল'স মজলিসে তিনি থুলুসাধু নির্বাচনী এলাকাকে প্রতিনিধিত্ব করেন। তিনি ধীভেহি রায়থুঞ্জে পার্টি (ডিআরপি) এর উপ-নেতাদের একজন ছিলেন। তিনি বেশিরভাগ সময় শিশু এবং নারী অধিকার/উন্নয়ন বিষয়গুলিতে কাজ করার জন্য পরিচিত। রোজাইনা ক্রাউলি-নেডল্যান্ডস, অস্ট্রেলিয়া থেকে মার্কেটিংয়ে মাস্টার্স ডিগ্রি অর্জন করেছেন। তিনি ম্যানেজমেন্ট ও মার্কেটিংয়ে ব্যাচেলর ডিগ্রী লাভ করেছেন এবং মাধ্যমিক বিদ্যালয়ে বিজ্ঞান ও গণিতের শিক্ষকতার সার্টিফিকেটও পেয়েছেন। ধীভেহি রায়থুঞ্জে পার্টির (ডিআরপি) টিকেটে রোজাইনা কাফু এটোলের থুলুসদহু নির্বাচনী এলাকা প্রতিনিধিত্ব করে নির্বাচিত হন। নভেম্বর ২০১৩ সালে তিনি তার বিরোধী দল মালদ্বীপের ডেমোক্রেটিক পার্টিতে (এমডিপি) যোগদান করেন। রোজাইয়া ২৩ই এপ্রিল ২০১৩-এ দলের ডেপুটি নেতাদের একজন হিসেবে নিযুক্ত হন তিনি। তিনি ডিআরপির মহিলা শাখার সভাপতি ও সহ-সভাপতি ছিলেন। রোজাইনা ডিআরপির কাউন্সিল সদস্য ছিলেন। ১৮ই নভেম্বর ২০১৩-এ তিনি তার পদ থেকে পদত্যাগ করেন। এ ছাড়াও রোজাইনা এমডিপি গৌমী মজলিসেরও সদস্য ছিলেন। রোজাইনা ১৭তম মজলিসের আলিফুসী আসনের সাবেক সংসদ সদস্য মোহাম্মদ নাসহিজকে বিবাহ করেছেন। তার দুই সন্তান রয়েছে: একটি মেয়ে, জাইনা নাশিজ, এবং একটি ছেলে, জেইন নাসিজ। "Miadhu News – Ibu elected as MDP Parliamentary group leader and Rozaina elected as Deputy leader"। Web.archive.org। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  http://psephos.adam-carr.net/countries/m/maldives/maldives20141.txt "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "Archived copy"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৪।  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "Miadhu News – DRP former leader and deputy leader running for MDP top posts"। Web.archive.org। ১৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
সমতল পৃথিবী

সমতল পৃথিবী (ইংরেজি ভাষায়: Flat Earth) বলতে এখানে পৃথিবী গোলাকার নয়, বরং সমতল, এই ধারণাকে বোঝানো হচ্ছে। অনেক আগে সবার ধারণাই এমন ছিল। খ্রিস্টপূর্ব ৪র্থ শতকে গ্রিকরা পৃথিবীর আকৃতি নিয়ে সঠিক ধারণা পোষণ করতে শুরু করে। এই সময় থেকেই পৃথিবীর অনেক স্থানে সমতল পৃথিবীর ধারণা পরিত্যক্ত হতে শুরু করে। চারপাশে তাকালে পৃথিবীকে সমতল মনে হয়। কারণ পৃথিবী এতো বড় গোলক যে, কোন নির্দিষ্ট স্থান থেকে চারপাশটা সমতল মনে হয়। বিজ্ঞানের যে পরীক্ষাগুলোতে পৃথিবীর উপরিতলের ছোট কোন অংশ নিয়ে কাজ করা হয় সেখানে সমতলই ধরা যেতে পারে। এক্ষেত্রে ফলাফলের খুব একটা হেরফের হবে না। কিন্তু বৃহৎ দূরত্বের ক্ষেত্রে অবশ্যই গোলাকার ধরতে হয়। অর্থাৎ পৃথিবীর তলকে সমতল ধরা হবে না গোলাকার ধরা হবে তা, কোন ধরনের কাজ করা হচ্ছে তার উপর নির্ভর করে। এ কারণেই প্রাচীন যুগে কেবল নাবিক বা জ্যোতির্বিজ্ঞানী ছাড়া কারও পৃথিবী গোলাকার এটা চিন্তা করার প্রয়োজন পড়তো না। অবশ্য দার্শনিক ও ধর্মতত্ত্ববিদরাও এ নিয়ে চিন্তা করেছেন। খ্রিস্টান ধর্মে এক সময় বিশ্বাস করা হতো, পৃথিবী সমতল। বর্তমানে এই বিশ্বাসকে "সমতল পৃথিবীর পুরাণ" হিসেবে আখ্যায়িত করা হয়। ১৯৪৫ সালে ব্রিটেনের ঐতিহাসিক সংস্থা ইতিহাসের সবচেয়ে মারাত্মক ২০টি ভুলের তালিকা প্রকাশ করেছে। এই তালিকায় সমতল পৃথিবী পুরাণ ২ নম্বরে স্থান পেয়েছে। এখন বুদ্ধিজীবীদের অনেকে বলছেন, ৩য় খ্রিস্টপূর্বাব্দের পর থেকে খুব ব্যতিক্রম ছাড়া পাশ্চাত্যের কেউই সমতল পৃথিবীর ধারণায় বিশ্বাস করতো না। এ যুগে মনে করা হয়, মধ্য যুগের মানুষ বিশ্বাস করতো পৃথিবী সমতল। অর্থাৎ গ্রিক যুগের পর কোন কারণে সমতল পৃথিবীর ধারণা ফিরে আসে। জেফ্রি রাসেল বলেন, মধ্য যুগে যে সমতল পৃথিবীর ধারণা ছিল তা ঊনবিংশ শতকে মানুষের কল্পনায় এসেছে। ১৮২৮ সালে প্রকাশিত ওয়াশিংটন আরভিং-এর The Life and Voyages of Christopher Columbus রূপকথাটি এক্ষেত্রে উল্লেখযোগ্য সংযোজন। এরা সবাই অবশ্য সমতল পৃথিবীর ধারণাকে সম্পূর্ণ পরিত্যাগ করেছিলেন। কিন্তু বর্তমানে ফ্ল্যাট আর্থ সোসাইটি নামে একটি সংগঠন আছে যার সদস্যরা সমতল পৃথিবীতে বিশ্বাস করে এবং এ বিশ্বাস প্রসারের জন্য কাজ করে।
মালদ্বীপের ফার্স্ট লেডি

মালদ্বীপের ফার্স্ট লেডি শিরোনামটি দ্বারা মালদ্বীপের রাষ্ট্রপতির স্ত্রীকে বুঝায়। ফার্স্ট লেডি শিরোনামটি সরকার ও সরকারী প্রকাশনায় ব্যবহৃত হয়। দেশটির বর্তমান ফার্স্ট লেডি হচ্ছেন রাষ্ট্রপতি ইব্রাহিম মোহাম্মদ সলিহ-এর স্ত্রী ফাজনা আহমেদ, যিনি ১৭ই নভেম্বর, ২০১৮ সাল থেকে এই অবস্থান নিয়েছেন। আজ পর্যন্ত কেউ মালদ্বীপ এর ফার্স্ট জেন্টলম্যান হননি। মালদ্বীপ ১৯৬৫ থেকে ১৯৬৮ সাল পর্যন্ত একটি সুলতানাত ছিল। রাষ্ট্রপতি "রাষ্ট্রের প্রধান" হিসেবে মালদ্বীপের দ্বিতীয় প্রজাতন্ত্র ১৯৬৮ সালে প্রতিষ্ঠিত হয়। মালদ্বীপের সেই ১৯৬৮ সাল থেকে ফার্স্ট লেডি পদটি প্রতিষ্ঠিত হয়েছে। "President and First Lady of China host official banquet in honour of President and First Lady of Maldives"। Office of the President of the Maldives। ২০১৭-১২-০৭। ২০১৭-১২-১৬ তারিখে মূল থেকে আর্কাইভ করা। সংগ্রহের তারিখ ২০১৭-১২-১৬।  "South Korean Ambassador's Spouse Calls on the First Lady"। Office of the President of the Maldives। Embassy of the Republic of Maldives in the United Kingdom। ২০১৩-১২-১৭। ২০১৭-১২-১৬ তারিখে মূল থেকে আর্কাইভ করা। সংগ্রহের তারিখ ২০১৭-১২-১৬।  "The President and First Lady to make a State Visit to China"। Office of the President of the Maldives। Embassy of the Republic of Maldives in India। ২০১৭-১২-০৪। ২০১৭-১২-১৬ তারিখে মূল থেকে আর্কাইভ করা। সংগ্রহের তারিখ ২০১৭-১২-১৬।  টেমপ্লেট:First Ladies and Gentlemen
ক্রিস্টিনা বাওয়ারম্যান

ক্রিস্টিনা বাওয়ারম্যান হলেন ইতালিতে জন্ম নেওয়া একজ রন্ধনশিল্পী, যিনি রন্ধনশিল্পে অবদানের জন্য মিশলাঁ তারকা লাভ করেছেন। ক্রিস্টিনা বাওয়ারম্যান ইতালির পশ্চিমাংশে অবস্থিত আপুলিয়া অঞ্চলে জন্মগ্রহণ করেন। তিনি প্রথমে বিদেশি ভাষা শিখেছিলেন ও আইন পড়েছিলেন। এরপর তিনি যুক্তরাষ্ট্রের টেক্সাসের অস্টিনে গ্রাফিক ডিজাইনার হিসেবে কাজ করতে যান। তিনি দুই বছর অস্টিনের টেক্সাস বিশ্ববিদ্যালয় ও ল্য কর্ডন ব্ল্যুতে রন্ধনশিল্প নিয়ে পড়াশোনা করেন। ২০০৬ সালে ইতালিতে ফেরার পর তিনি রোমের গ্লাস হোস্টারিয়া রেস্তোরাঁয় কর্মজীবন শুরু করেন। প্রথম তিন বছরে রেস্তোরাঁটি সংগ্রাম করেছিল। ক্রিস্টিনা বাওয়ারম্যান নিত্য নতুন খাবার উপস্থাপন করলেও স্থানীয়রা সে রেস্তোরাঁয় সপ্তাহান্ত ছাড়া যেত না এবং তার ঐতিহ্যবাহী খাবার অর্ডার করত। ২০১০ সালে রেস্তোরাঁটির সাথে তিনিও মিশলাঁ তারকা লাভ করেন। সে বছরে নারীদের মাঝে তিনিই শুধু মিশলাঁ তারকা লাভ করেছিলেন। মিশলাঁ তারকা জেতার পর রোমের তেস্তাচ্চিওতে রোমিও শেফ অ্যান্ড বেকার এবং গিউলিয়েত্তা পিজ্জেরিয়া নামের দুইটি রেস্তোরাঁ খুলেন। ২০১৭ সালে তিনি ২০ জন রন্ধনশিল্পীর একজন হিসেবে ৩২ তম শেফস ট্রিবিউট টু সিটিমিলসে রান্না করেছিলেন। বাওয়ারম্যান সান পেল্লেগ্রিনো ইয়ং ইতালিয়ান শেফ কম্পিটিশন ২০১৮ এ বিচারক হিসেবে দায়িত্ব পালন করেছেন। Itzkowitz, Laura (২৭ জুন ২০১৭)। "A Rome Dining Guide From the City's Only Female Michelin-Starred Chef"। Vogue। সংগ্রহের তারিখ ১২ নভেম্বর ২০১৭।  Weinlein, Jill। "Meet Michelin-Star Chef Cristina Bowerman"। Luxe Beat। সংগ্রহের তারিখ ১২ নভেম্বর ২০১৭।  Azouaoui, Sirine। "Cristina Bowerman, The Pink-Haired Chef Fusing Italian and American Cooking"। Konbini। ১৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৭।  Landman, Beth (১০ জুন ২০১৭)। "LA's Farid Zadi and Rome's Cristina Bowerman Join NYC Chefs on an All-Star Roster Monday"। Eater। সংগ্রহের তারিখ ১২ নভেম্বর ২০১৭।  "Cristina Bowerman: Intervista alla Giudice di S.Pelligrino Young Chef"। Fine Dining Lovers। ১০ জুলাই ২০১৭। সংগ্রহের তারিখ ১২ নভেম্বর ২০১৭।
মারিয়া আহমেদ দিদি

মারিয়া আহমেদ দিদি হচ্ছেন একজন মালদ্বীপের সংসদ সদস্য এবং একজন নারী অধিকার কর্মী। তিনি যুক্তরাজ্য থেকে তার আইন ডিগ্রী অর্জন করেন এবং মালদ্বীপের প্রথম যোগ্যতাসম্পন্ন মহিলা আইনজীবী হন। নভেম্বরে ২০০৫-এ তিনি একজন সংসদ সদস্য নির্বাচিত হন, কিন্তু বিরোধী দলের সাথে যোগ দেন। তিনি মার্চ ২০০৮ থেকে ২০১১ সাল পর্যন্ত মালদ্বীপের ডেমোক্রেটিক পার্টির সভাপতি ছিলেন। মে ২০০৯ থেকে নভেম্বর ২০১৮ পর্যন্ত তিনি মাচ্চানগোলহী উত্তর নির্বাচনী এলাকা থেকে চারবারের মজলিস সদস্য ছিলেন। প্রেসিডেন্ট ইব্রাহিম মোহাম্মদ সলিহ কর্তৃক নিয়োগের পর ১৭ই নভেম্বর ২০১৮ সালে তিনি মালদ্বীপের প্রথম মহিলা প্রতিরক্ষামন্ত্রী হন। ১৮ই নভেম্বর ২০১৮-এ মারিয়া আহমেদ দিদি মালদ্বীপের জাতীয় প্রতিরক্ষা বাহিনীর সদস্যদের সাথে নতুন প্রতিরক্ষা মন্ত্রী হিসাবে তার প্রথম সরকারি বৈঠক করেন। মার্চ ২০০৬-এ, গভীর রাতের বেলায় তার বাড়ি থেকে একজন মহিলা অধিকার কর্মীকে পুলিশ গ্রেফতার করলে তার প্রতিক্রিয়ায়, দিদি মালদ্বীপের প্রথম নারী অধিকার সমাবেশ সংগঠিত করেন। তার প্রচেষ্টার বিরোধীরা তার দিকে তেলের ব্যাগ ছুড়ে মারে এবং রাস্তা থেকে তার মোটরবাইক নিয়ে চলে যায়, কিন্তু সমাবেশ পরিকল্পনা অনুযায়ী চলেছিল। ২০০৭-এ তিনি আন্তর্জাতিক সাহসী নারী পুরস্কার লাভ করেন। ২০১২ সালের ফেব্রুয়ারিতে সাবেক রাষ্ট্রপতি মোহাম্মদ নাশিদের বিতর্কিত বহিষ্কারের প্রতিবাদ করলে তাকে মারধর করে গ্রেফতার করা হয়। তিনি যখন একটি দোকানে ছিলেন, তার মুখের মধ্যে আঘাত করা হয় এবং তাকে দূরে টেনে নিয়ে আসা হয়। দায়িত্বপ্রাপ্ত কর্মকর্তা হামলার অভিযোগে অভিযুক্ত হন। এক সাক্ষাৎকারে তিনি বলেন, মালদ্বীপের উপর ভারত আক্রমণ করতে পারে যা মালদিভিয়ানদের মধ্যে বিতর্কের সৃষ্টি করে, লোকেরা তার পদত্যাগ দাবি করেছিল। উদ্ধৃতি ত্রুটি: <ref> ট্যাগ বৈধ নয়; autogenerated2 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; autogenerated1 নামের সূত্রটির জন্য কোন লেখা প্রদান করা হয়নি "Maldives Royal Family Official Website: Mariya Didi"। ২৭ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  ""Police did not beat them enough," says Majlis majority leader Ahmed Nihan"। ২০১৪-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৫-১৬।  Idhurees, Niumathullah (মে ৭, ২০১৩)। "Two cops charged with assault on MPs Mariya, Moosa"। Haveeru Online। মার্চ ৪, ২০১৬ তারিখে মূল থেকে আর্কাইভ করা।  দিদির টুইটার অ্যাকাউন্ট